Bolesť  v podbrušku
Dobrý deň ,užívam antikoncepciu Zlyndu skoro 2mesiac a začala som mať bolestí v podbrušku ako pri bežnej menštruácii 2d je to normálne či mám ísť na kontrolu a krvácanie je skoro také ako bez zlyndy,ďakujem.
Dobrý deň,
ďakujeme za Vašu otázku.
Medzi časté hlásené nežiadúce účinky antikoncepcie Zlynda patrí bolesť brucha či práve bolestivá menštruácia. Vplyvom jej užívania môže mať menštruácia dlhší alebo kratší priebeh, môže byť silnejšia alebo slabšia. Pri tom všetkom sa môže objaviť aj špinenie, či nepravidelné krvácanie. Takéto výkyvy sa často objavujú práve v čase, keď je antikoncepcia nová, t.j. neužívate ju dlhšie ako 3 mesiace. Po tomto období sa zväčša cyklus a jeho intenzita ustáli.
Ak však máte akékoľvek pochybnosti, odporúčam Vám kontaktovať Vášho gynekológa, ktorý Vám podá bližšie informácie.
Prajem pekný zvyšok dňa.
S pozdravom
Mgr. Emma Halás Haluščíková